

VLADA REPUBLIKE HRVATSKE

Zagreb, 6. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o pružanju financijske potpore za nabavu uređaja za magnetsku rezonancu za Opću bolnicu Zabok i bolnicu hrvatskih veterana |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ godine donijela

**Z A K L J U Č A K**

 1. Vlada Republike Hrvatske podupire nabavu uređaja za magnetsku rezonancu za Opću bolnicu Zabok i bolnicu hrvatskih veterana, radi podizanja kvalitete i bolje dostupnosti pružanja zdravstvenih usluga u okviru djelatnosti radiologije stanovnicima Krapinsko-zagorske županije.

 2. Zadužuje se Ministarstvo zdravstva da financira nabavu uređaja za magnetsku rezonancu iz točke 1. ovoga Zaključka, u iznosu od 7.000.000,00 kuna, koji je osiguran u Državnom proračunu Republike Hrvatske za 2020. godinu i projekcijama za 2021. i 2022. godinu, u 2020. godini na Razdjelu 096, Glavi 09605 - Ministarstvo zdravstva.

 3. Zadužuje se Ministarstvo zdravstva da, u suradnji s Krapinsko-zagorskom županijom i Općom bolnicom Zabok i bolnicom hrvatskih veterana, **poduzme potrebne radnje za nabavu uređaja za magnetsku rezonancu iz točke 1.** ovoga Zaključka.

Klasa:

Urbroj:

Zagreb,

 Predsjednik

 mr. sc. Andrej Plenković

**O B R A Z L O Ž E N J E**

Ovim zaključkom podupire se nabava uređaja za magnetsku rezonancu za Opću bolnicu Zabok i bolnicu hrvatskih veterana, radi podizanja kvalitete i bolje dostupnosti pružanja zdravstvenih usluga u okviru djelatnosti radiologije stanovnicima Krapinsko-zagorske županije.

Ministarstvo zdravstva financirat će nabavu uređaja za magnetsku rezonancu, u iznosu od 7.000.000,00 kuna, koji je osiguran u Državnom proračunu Republike Hrvatske za 2020. godinu i projekcijama za 2021. i 2022. godinu, u 2020. godini na Razdjelu 096, Glavi 09605 - Ministarstvo zdravstva, Aktivnost - K618229 - Zanavljanje stare opreme, grupa rashoda - 3662 - Kapitalne pomoći proračunskim korisnicima drugih proračuna.

Zadužuje se Ministarstvo zdravstva da, u suradnji s Krapinsko-zagorskom županijom i Općom bolnicom Zabok i bolnicom hrvatskih veterana, **poduzme potrebne radnje za nabavu uređaja za magnetsku rezonancu.**